CELEX: 62019CN0900
Language: sk
Date: 2019-12-06 00:00:00
Title: Vec C-900/19: Návrh na začatie prejudiciálneho konania, ktorý podala Conseil d’État (Francúzsko) 6. decembra 2019 – One Voice, Ligue pour la protection des oiseaux/Ministre de la Transition écologique et solidaire

17.2.2020   
            
            
               SK
            
            
               Úradný vestník Európskej únie
            
            
               C 54/43
            
         
      Návrh na začatie prejudiciálneho konania, ktorý podala Conseil d’État (Francúzsko) 6. decembra 2019 – One Voice, Ligue pour la protection des oiseaux/Ministre de la Transition écologique et solidaire
      (Vec C-900/19)
      (2020/C 54/47)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Conseil d’État
      
         Účastníci konania pred vnútroštátnym súdom
      
      
         Žalobkyne: One Voice, Ligue pour la protection des oiseaux
      
         Žalovaný: Ministre de la Transition écologique et solidaire
      
         Vedľajší účastník konania: Fédération nationale des Chasseurs
      
         Prejudiciálne otázky
      
      
                  1.
               
               
                  Majú sa ustanovenia článku 9 ods. 1 písm. c) smernice Európskeho parlamentu a Rady 2009/147/ES z 30. novembra 2009 (1) vykladať v tom zmysle, že bránia tomu, aby členské štáty povolili používanie takých prostriedkov, zariadení alebo metód používaných na odchyt alebo usmrcovanie, ktoré by mohli viesť k vedľajším úlovkom, hoci len minimálne a na prísne dočasnom základe? Prípadne, aké kritériá týkajúce sa najmä obmedzeného podielu alebo rozsahu týchto vedľajších úlovkov, v zásade neusmrcujúceho charakteru povoleného spôsobu lovu a povinnosti vypustiť náhodne ulovené jedince na slobodu bez toho, aby došlo k ich vážnemu poškodeniu, možno použiť, aby sa kritérium selektívnosti stanovené v týchto ustanoveniach mohlo považovať za splnené?
               
            
                  2.
               
               
                  Má sa smernica z 30. novembra 2009 vykladať v tom zmysle, že cieľ zachovať používanie spôsobov a prostriedkov lovu vtákov zodpovedajúcich tradičným zvyklostiam na rekreačné účely a za predpokladu splnenia všetkých ostatných podmienok na udelenie takejto výnimky stanovených v písmene c) toho istého odseku, môže odôvodniť neexistenciu iného uspokojivého riešenia v zmysle odseku 1 článku 9 tejto smernice, v dôsledku čoho je možné udeliť výnimku zo zásady zákazu týchto spôsobov a prostriedkov lovu stanovenej v jej článku 8?
               
            
         (1)  Smernica Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva (Ú. v. EÚ L 20, 2010, s. 7).